Għadha kif ħarġet aħbar tajba għall-klijenti, iżda ħażina għall-ħaddiema tal- bars. Għax ix-xjenzjati għadhom kif ħolqu barman robot, li jista' jservi lill-klijenti f'inqas ħin u f'miżuri aħjar. James, imsemmi wara l-kreatur tiegħu, (mill-ewwel kelmiet tas-sistema Joint Action in Multimodal Embodied Systems ),għandu kompjuter flok ras, li turi par għajnejn kbar biex ikun jista' jagħmel kuntatt bil-ħars mal-klijenti tiegħu. Ħalq James jiċċaqlaq skont il-kliem li jkun qed ilissen u ġismu, magħmul mill-metall u b'id waħda hu mwaħħal wara l- bar , mnejn jaċċetta l-ordnijiet għax-xorb u jilħaqhom b'idu, li fiha erba' swaba'; imbagħad iservihom lill-klijenti. James jaqra wkoll il-lingwa tal-ġisem u jagħraf minnufih min għandu jinqeda l-ewwel u min min-nies ma jkunx se jordna x-xorb. L-imġiba tar-robot titħaddem fuq studju li sar aktar kmieni mill-Università ta' Bielefeld, li sabet li 90 fil-mija tal-klijenti jħarsu lejn il- bar meta jordnaw. Irriżulta wkoll li dawk li ma jkunu qrib il -bar iżda ma jridux jordnaw xorb, ikunu qed jiddiskutu ma' ħbiebhom u għalhekk ma jkunux f'komunikazzjoni viżwali mal- bartender . Allura James, jaqbiżhom. Sebastion Lothe, psikologu mill-istess università qal: "Effettivament, il-klijenti jidentifikaw lilhom infushom bħala dawk li jirdu jorndaw jew le, mill-imġiba tagħhom." Dan seta' kien indikat minn studju li sar fin-nightclubs f'Edinburgh u fil-Ġermanja. Fis-sistema li jħaddem James, għandu l-ħila li jagħraf min ikun qabel min u kapaċi jlissen "Nista' naqdik?"
Robot iferra' x-xorb